ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهد الله تعالى فلا مضل له ومن يضلل فلا هادي له واشهد ان لا اله الا الله وحده لا شريك له
واشهد ان محمدا عبده ورسوله اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة وكل ضلالة في النار
اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد. كما باركت على ابراهيم وعلى ال ابراهيم
العالمين انك حميد مجيد فان الله سبحانه وتعالى لما خلق الخلق جعل بينهم مسافات ورتب على المسافات احكاما وكل وسر كل خلل موجود في الكون هو اختصار المسافات التي جعلها الله بين الخلق
فجعل بين الرجل وامرأته مسافة وجعل بين الوالد وولده مسافة وجعل بين الحاكم والمحكوم مسافة وهكذا لا تجدوا طائفة من الناس الا وبينها مسافات هذه المسافات رتبت عليها احكام وانا في هذا اليوم
اقف مع مسافة بين اثنين هما اصل هذا الكون كله الا وهو الا وهي المسافة يعني بين الرجل وامرأته وانما حدا بي ان اطرق هذا الموضوع لما رأيته من كثرة المشاكل في البيوت
حتى انني منذ فترة ليست بالقصيرة اجمع كل ما يقع تحت يدي من القرن الاول الى اخر القرن الرابع من المشاكل التي حدثت بين الرجل والمرأة وكيف كان حلها كيف تصرف الرجل
كيف تصرفت المرأة؟ لاستضيئ بهذا الجيل الكبير في حل المشاكل للجيل الحالي هناك حقيقة وهي اس المشاكل. او من اس المشاكل حتى اكون دقيقا في كلامي من اس المشاكل وهذه الحقيقة ان المرأة
لا تعرف حقيقة دور خطير في حياة الرجل ان الله جعل السكن اليها وليس الى الرجل فاذا وجدت البيت متعكرا كان سببه في المقام الاول في الغالب المرأة قال تعالى
هو الذي خلقكم من نفس واحدة وجعل منها زوجها ليسكن اليها فكان السكن اليها وقال تعالى ومن اياته ان خلق لكم من انفسكم ازواجا لتسكنوا اليها لان الرجل بطبيعته متحرك
يعني عمارة الارض عليه وهو المخترع وهو الذي ينظم شؤون الحياة والى اخره. طبيعته متحركة لابد لهذا المتحرك ان يسكت اذ لا يتصور ان يتحرك في الخارج ثم يدخل بيته فيجد امرأته
كالمرأة الذي كانت تناكد زوجها وطلب منها هدنة يعني المشاكل يوميا. قال لها طيب نتفق ان يوم مشاكل ويوم راحة خلاص اتفقنا دخل عليها في يوم الراحة لاها بتغني وبتقول بكرة النكد بكرة. ها؟ يعني ايه ؟ يعني عرض مستمر
هو ده يوم الايه؟ هو ده يوم الهدنة لأ يعني احنا الرجل المفترض اذا اراد ان يدخل بيته ينبغي ان يترك مشاكله على عتبة البيت ثم يدخل بيته فيجد امرأة
فاستقبله وتزيح عنه تعب اليوم قل له ولا يستقيم هذا بطبيعة الحال ازا كان هم الاتنين داخلين من الشغل هي جاية من العمل وهو جاي من العمل. من الذي يستوعب الاخر؟ طب الراجل عنده مشاكل؟
كثيرا طول النهار فيه مشاكل وامرأته طالما دخلت في الشغل والعمل عندها ايضا مشاكل من الذي يحتوي الاخر؟ ومن الذي يسكن الى الاخر؟ وقد علمتم من الايتين في كتاب الله عز وجل ان السكن
ما يكون الى المرأة ولا يعرف قدر الرجل او المرأة الا في حال الغضب كما قال الشاعر لولا اشتعال النار فيما جاورت ما كان يعرف طيب عرف العود يعني البخور
ما تشمش ريحته ولا تعرف حقيقة رائحة البخور الا ازا ولعت فيه على النار ادي معنا البيت لولا اشتعال النار فيما جاورت ما كان يعرف طيب عرف العود وقال القائل يقابلنا السفيه بكل حمق
سأرفض ان اكون له مجيبا يزيد سفاهة فازيد حلما كعود زاده الاحراق طيبا فهو الانسان لا يعرف ابدا الا في حال الغضب فهلم الى افضل انسان مشى على الارض بقدميه
وهو نبينا صلى الله عليه وسلم. كيف كان حاله اذا غضب مع امرأته ان لنا فيه اسوة اسوتنا الاولى هو نبينا عليه الصلاة والسلام اما حلمه فتضرب الامثال ببعضه وحسن خلقه
تعجز الاقلام عن وصفه فهلم لنعرف متى يغضب وكيف يغضب اما متى يغضب وقد قالت عائشة رضي الله عنها ما ضرب النبي صلى الله عليه وسلم بيده قط امرأة ولا وليدة
ولا امة ولا وليدا ولا امة الا ان تنتهك محارم الله فاذا انتهكت محارم الله لا يقوم لغضبه احد خلاص طالما المسألة متعلقة بمحارم الله الحديث الذي اسوقه بين يديكم الان هو في الصحيحين
من حديث عمر بن الخطاب رضي الله عنه والذي روى هذا الحديث عن عمر هو ابن عباس رضي الله عنهما قال ابن عباس كنت مع امير المؤمنين في الحج وهم رجوع
قالوا كنت مع امير المؤمنين حج وحججت ثم رجع فعدل عن الطريق فقضى حاجته فجاء فصببت عليه وضوءه وقلت له يا امير المؤمنين اني اريد ان اسألك منذ سنة عن مسألة فتمنعني هيبتك
فقال يا ابن اخي اذا علمت ان عندي علما فسلني قلت يا امير المؤمنين من المرأتان اللتان قال الله فيهما ان تتوبا الى الله فقد صغت قلوبكما وقال وعجبا لك يا ابن عباس
انهما عائشة وحفصة ثم استقبل عمر الحديث يسوقه قال كنت اتناوب النزول الى النبي صلى الله عليه وسلم انا وجار لي من الانصار في بني اه سيدي ابن امية فكان ينزل يوما وانزل يوما
فاذا نزل اتاني بخبر الوحي وما يكون اي عند النبي عليه الصلاة والسلام من كلام او من مشكلة او نحو ذلك واذا نزلت فعلت مثل ذلك وكنا معشر قريش قوم نغلب نسائنا
فلما قدمنا على الانصار اذا هم قوم تغلبهم نساؤهم وطفق نساؤنا يأخذن من ادب نساء الانصار وصخبت علي امرأتي ذات يوم فراجعتني فانكرت ان تراجعني فقالت اوفي هذا انت يا ابن الخطاب
كيف تنكر ان اراجعك وازواج النبي صلى الله عليه وسلم يهجرنه اليوم حتى الليل قال فافزعني ذلك وقلت او تفعل حفصة ذلك لقد خابت وخسرت ثم جمع عليه ثيابه ونزل الى حفصة
قال اي بنيتي اتغاضب احداكن رسول الله صلى الله عليه وسلم وتهجره اليوم حتى الليل قالت نعم قال لها لقد خبت وخسرت وما يؤمنك ان يغضب الله لغضب رسوله فتهلكي
لا تسأل النبي صلى الله عليه وسلم شيئا ولا تستكثريه وسليني ما بدا لك ولا يغرنك ان كانت جارتك يعني عائشة اوضأ منك واحب الى رسول الله صلى الله عليه وسلم
قال عمر وكنا نتحدث ان غسان تنعل الخيل لغزونا فجاء صاحبي عشاء في يوم نوبته فطرق الباب طرقا شديدا وقال اثم هو وفي رواية انائم هو قال فخرجت اليه فزعا
قلت ما لك؟ قال حدث اليوم شيء عظيم فقلت له اجاء غسان؟ قال لا بل ما هو اهون من ذلك واعظم طلق النبي نساءه فقال عمر قد كنت اعلم انه يوشك ان يكون ذلك
لقد خابت حفصة وخسرت فجمع عليه ثيابه ونزل الى حفصة فدخل عليها فاذا هي تبكي فقال لها اطلقكن رسول الله صلى الله عليه وسلم قالت لا ادري قال قد قلت لك ذلك
والله لولاي لطلقك انا يعني لما بأروي الحديث عادة ارويه من كل طرق الحديث. لكن اعزوه الى اعلى المصادر. يعني ممكن اقول في الصحيحين وتيجي تلاقي بعض الالفاظ التي اذكرها ليست في الصحيحين
لكن ما تكون في بعض كتب السنن الاخرى لكن لما بقى اجمع الحديث واجمع زيادته بعضها على بعض احفظها وارتبها بطريقتي برضو انا بقول هذا الكلام ليه لان انا عارف ان برضه في الجلوس ناس من المشتغلين بالحديث فممكن يصطادني ويقول لك بس هذا ليس في الصحيحين فدي طريقتي في
عموما في شرح كل الاحاديث وليس في هذا الحديث وحده يعني قال عمر ثم نزلت الى صلاة الفجر فصليت ودخل النبي صلى الله عليه وسلم مشربة له وكان على باب المشربة غلام له اسود. يقال له رباح
فذهبت الى المنبر فاذا رهط يبكي بعضهم فجلست معهم فغلبني ما اجد يعني غير قادر على ان يتحمل. فذهبت الى الغلام فقلت له استأذن لعمر فدخل ثم خرج قال ذكرتك له فصمت
قال فرجعت وجلست بجانب المنبر ثم غلبني ما اجد فجئت الغلام فقلت استأذن لعمر فدخل ثم خرج قال ذكرتك له فصمت قال فذهبت فجلست عند المنبر وغلبني ما اجد. فذهبت الى الغلام فقلت استأذن لعمر
فدخل ثم خرج قال ذكرتك ذكرتك له فصمت قال فهممت ان اخرج من المسجد بينما انا عند الباب اذا الغلام يناديني قد اذن لك قال فدخلت واذا النبي صلى الله عليه وسلم مضطجع على رمال حصير
قد اثر الحصير في جنبه فقلت يا رسول الله اطلقت نساءك؟ قال لا. قلت الله اكبر قلت يا رسول الله لو رأيتنا معشر قريش قوم نغلب نسائنا فلما قدمنا على الانصار اذا هم قوم تغلبهم نساؤهم
قال فتبسم رسول الله صلى الله عليه وسلم فقلت يا رسول الله لو رأيتني قال فاردت ان استأنس فقلت يا رسول الله لو رأيتني وانا اقول لحفصة لا يغرنك ان كانت جارتك اوضأ منك واحب الى رسول الله
صلى الله عليه وسلم قال فتبسم تبسمة اخرى قال فجلست فنظرت في بيته فلم ارى شيئا يرد البصر غير اهبة ثلاثة فقلت يا رسول الله ادع الله ان يوسع على امتك
فقد وسع على فارس والروم وهم لا يعبدون الله وكان متكئا فجلس وقال اوفي هذا انت يا ابن الخطاب؟ هؤلاء قوم عجلت لهم طيباتهم في حياتهم الدنيا قالت عائشة وكان النبي صلى الله عليه وسلم حلف
الا يدخل علينا شهرا فدخل علينا من تسع وعشرين فقلت يا رسول الله قد اقسمت او حلفت الا تدخل علينا شهرا وقد دخلت علينا من تسع وعشرين اعدها عدا وقال لها الشهر تسع وعشرون
قالت فكان ذلك الشهر تسعا وعشرين ثم نزلت اية التخيير فخيرني رسول الله صلى الله عليه وسلم وبدأ بي فاخترته ثم اختاره سائر نسائه وفعلن كما فعلت عائشة هذا هو الحديث
طبعا هو مشتمل على فوائد كثيرة لكنني ساقف على عصب موضوعي وساحليه ايضا ببعض الفوائد التي في هذا الحديث. مما ارجو ان تخدم موضوع المحاضرة القصة كما سمعتم بدأت بسؤال
لابن عباس ظل سنة يريد ان يسأل عمر ولكن ترده حشمة عمر فقال يا امير المؤمنين اني اريد ان اسألك منذ سنة عن هذا السؤال من المرأتان اللتان قال الله فيهما
ان تتوبا الى الله فقد صغت قلوبكما قال وعجبا لك يا ابن عباس سر تعجب عمر من شيئين. الشيء الاول ان ابن عباس كان له موهبة في التفسير وكان تتبع كل شيء من اسباب النزول الى معاني الايات الى اخره. وهو معروف بلقب مشهور
ترجمان القرآن ومن طالع تفسير ابن جرير الطبري وجد ان اغلب التفسير يدور على ابن عباس نعم ليس كل كلام ورد في تفسير ابن جرير يصح الى ابن عباس لان ابن عباس يروى عنه التفسير بستة اسانيد او سبعة
منها ثلاثة اسانيد ضعيفة وبعضها ضائع آآ الاهل التفسير بيتسهلوا في نقل كلام ابن عباس في الايات ولكن انت اذا اردت ان تحقق الثابت عن ابن عباس ستجد ثلاثة اسانيد. وربما انضاف اليها اسناد رابع هو
وادي اللي يثبت عن ابن عباس في التفسير. اما بقية الاسانيد فهي لا تصح من جهة الاسناد ابن عباس كان موهوبا في التفسير فتعجب عمر من ذلك وله مع آآ يعني ابن عمر ابن الخطاب قصة شهيرة في الصحيح ايضا. لما كان ابن عباس كان لما كان عمر يدخل
ابن عباس في مجالس كبار الصحابة. وكان هو صغير السن فغضب عبدالرحمن بن عوف ان يدخل عمر ابن عباس مع يعني هؤلاء الايه البزل القناعيس يعني الناس الكبار من الطبقة الاولى من الصحابة
وابن عباس كان صغيرا لما مات النبي عليه الصلاة والسلام فقال لما يدخل عمر ابن عباس بيننا ولنا ابناء مثله فبلغت الكلمة عمرا فسكت ولم يعقب عليها ولكنه في مجلس من مجالسه سأل
الصحابة الجلوس معه وقال ما تقولون في قوله تعالى اذا جاء نصر الله والفتح رأيت الناس يدخلون في دين الله افواجا ما تقول يا فلان؟ قال هذا اعلام من من الله، عز وجل، للنبي، صلى الله عليه وسلم، اذا كمل الدين
ها ان يستغفر الله يعني فسر الماء بالماء فسروا الماء بعد الجهد بالماء طيب وانت يا فلان برضو آآ كما قال اخي وانت يا فلان كما قال اخي طيب قال ما تقول فيها يا ابن عباس؟
قال ابن عباس وعلمت ان عمر يريد ان يريهم مكاني قال هذا اجل رسول الله صلى الله عليه وسلم. اشارة من الله عز وجل انه اذا وصل الدين الى الناس
وامره بالاستغفار ما بقي له دور فحينئذ ده معناه والوفاة النبوية فقال والله يا ابن اخي ما اعلم منها الا ما تقول فاراد عمر ان يظهر مكانة ابن عباس وان كان صغير السن بين هؤلاء الايه؟ الجهابذة من الصحابة رضي الله عنهم
السبب التاني ان هجر النبي صلى الله عليه وسلم الى الازواج هز المجتمع كله اولم يمر بك في الحديث قول عمر لما دخل المسجد قال فوجدت عند المنبر رهطا يبكي بعضهم
لماذا يبكون؟ انا اعتقد لو طلقت ابنة واحد من هؤلاء ما بكى لكنهم كانوا يبكون لتكدر خاطره صلى الله عليه وسلم وكانوا يراعونه الى الغاية القصوى وكان كما قال جابر في حديثه الطويل الممتع
الذي رواه الامام احمد من حديث نبيح العنزي عن جابر انا سميت الصحابي التابعي علشان اللي عايز يستمتع بهذا الحديث يذهب الى كتاب آآ اطراف مسند الامام احمد ويجيب ترجمة نبيح العنزي عن جابر
ويقرأ الحديث الطويل الممتع الجميل في دين جابر وكيف قضاه النبي صلى الله عليه وسلم له يقول جابر في هذا الحديث لما دعا النبي صلى الله عليه وسلم آآ الى آآ البيت عنده
وقدم له الطعام قال ومجلس بني سلمة ينظرون اليه ولا يقترب واحد منهم خشية ان يؤذيه وكان احب اليهم من اعينهم دي الرواية اللي في موسى الاحد باسناد صحيح كان احب اليهم من اعينهم
فكانوا يبكون كانوا يراعونه للغاية القصوى فمعنى النبي صلى الله عليه وسلم يطلق نساءه ده يزلزل المجتمع بالكامل كما وقع في حادثة الافك زلزل المؤمنون زلزالا شديدا في حادثة الافك
فكيف يزلزل المجتمع بمثل هذا ويخفى مثل هذا على ابن عباس مسلا فلذلك تعجب عمر يعني يخفى مثل هذا الحدث الجلل عن ابن عباس في حرصه على العلم ويعني سيرته وقربه
من رسول الله صلى الله عليه وسلم كان ابن عم النبي عليه الصلاة والسلام قال وعجبا لك يا ابن عباس انهما عائشة وحفصة ثم استقبل عمر الحديث يسوقه. بدأ يحكي له الايه؟ القصة
آآ قال كنت انا اتناوب النزول الى النبي صلى الله عليه وسلم انا وجار لي من الانصار من بني امية ابن زيد وهم في عوالي المدينة. ينزل يوما وانزل يوما
حتى لا يفوته شيء من اقضيات النبي عليه الصلاة والسلام وكان مجلسه صلى الله عليه وسلم حافلا لا يجلس احد في مجلسه الا لابد ان يأتي واحد بيشتكي واحد او امرأة تشتكي زوجها او انه استأنف كلاما من عنده
او نزل عليه شيء من الوحي مجلسه كله كان كذلك فيبقى حتى لا يفوت عمر ابن الخطاب شيء ولا يفوت الانصار شيء يبقى كل واحد يقعد عايزين نبطشيات كده يحفظ ما يكون ثم يرجع الى عمر فيقول حدث اليوم كزا وكزا وكزا وازا نزل عمر فعل ذلك
قال وكنا معشر قريش قوم نغلب نسائنا فلما قدمنا على الانصار اذا هم قوم تغلبهم نساؤهم ده الفرق بين معاملة اهل البدو للمرأة واهل الحضر للمرأة ليه اهل الحضر اللي هم في المدينة
ها ها يعني مش فاين بس يعني حتى تلاقي الراجل يقول لامرأته مسلا في في المول او السوبر ماركت يا ماما انت عايزة الحاجة دي اصبحت مسألة دارجة. انا كنت شغال زمان في سوبر ماركت
يعني وكنت استغرب الاول ما كنتش فاهم الجماعة بتوع الحضر دول واللغة بتاعتهم او لكل قوم لغة الاقي المرأة مسلا صغيرة في السن والراجل عجوز وبعدين يقول له انا يا ماما اقول معقول دي دي امه! انا بيني وبين نفسي يعني. اقول معقول دي تبقى
ده المفروض امه تبقي ارشانة يعني. هو مسلا راجل قد كده والست لسة بسكوتة يعني حاجة صغيرة يعني فقلت لصاحب المحل قلت له قلت له معقول دي تبقى امه؟ قال لي لا دي مراته. قال قلت له ازاي ؟ بيقول لها يا ماما. قال لي ما هو دا اللي ماشي في
دي العملة السائدة يعني وتبص تلاقي الكلام الجميل اللي النساء بتحبه وموجود عند اهل الحضر يعني المرأة دايما آآ مشاكل بقى الواحد عايش مشاكل البيوت والكلام ده حوالي سبعة وعشرين سنة
فاللي لاحزته مسلا تقول لي الست مسلا تقول لي ما عدش رومانسي ما عدش بيقول لي كلام جميل والكلام ده كنا في اول الزواج ياخدني وكنا نشبك ايدينا في ايدين بعض. دلوقتي مش مش ممكن. حتى اقول له حط ايدك في ايدي ما بيرضاش يحط ايدي في ايدي
وكان ايام كتب الكتاب بيعمل مشاكل مع ابويا ليه؟ يقول له آآ انا عايز نروح آآ نصلي في الجامع سوا بعد ما تزوجنا اقول له خدني الجامعة عايز احضر الخطبة قال لها مش فاضي. ها
وعايز يقعد معه يشرح لها فقه السنة والمش عارف ايه بتاع الكلام ده. ليه عايز يقعد اطول ايه مدة ممكنة وهو لسه عاقد يعني. بعد ما بيتزوج وخلاص وانتهت القصة خلاص ما عدش ايه لا عايز ياخد المرأة لها في مسجد ولا يخطب فسحة ولا ولا الى اخره
ده ده نمط المدينة عموما نمط البدو والريف المرأة للخدمة والخلفة هو ده النمط وانتم اللي تشوفوا مسلا في البدو تلاقيهم كده ما فيش واحد بدوي مسلا ممكن ايه يتكلم بالكلام الجميل الحلو اللي بيقوله اهل الحضر. والكلام ده للمرأة يعتبر انه عيب
حتى ان المرأة لو حاولت انها ترقق صوتها ايه يا ولية انت! ايه ايه الموضوع ده! ايه الدلع الفارغ اللي انت عايشة فيه ده ومش عارف ايه والكلام ده! بتتكلمي جد
ما يقبلش منها الايه؟ ما يقبلش منها الكلام. على طول صد رد. ده الكلام ده اهل البداوة او اهل الريف يعملوا ايه للكلام ده. عمر الخطاب ده كان آآ من المهاجرين
تمام يقول كنا معشر قريش قوم نغلب نسائنا نغلب نسائنا يعني ايه ؟ يعني المرأة ليس لها رأي اطلاقا الراجل يتكلم مهما يتكلم يغلط ما يغلطش المرأة ما تشورش عليه في حاجة
قال فلما قدمنا على الانصار اذا هم قوم تغلبهم نساؤهم يعني الست بتمشي كلامها على الايه ؟ بتمشي كلامها على الراجل مش معنى زلك ان الراجل ضعيف الشخصية ولا حاجة لكن لا يكرمهن الا كريم
وفي حديث جابر في صحيح مسلم الحديث الطويل اللي هو فيه صفة حجة النبي صلى الله عليه وسلم قال قال جابر كلمة جميلة لما عائشة رضي الله عنها نفثت في الحج كما تعلمون وبعدين حبت تاخد عمرة وقال النبي صلى الله عليه وسلم دخل عليها وهي تبكي قال انفست؟ قالت نعم
آآ فقالت قالت يرجع الناس بحج وعمرة وارجع بحج فامر اخاها عبدالرحمن انه ياخد من التنعيم العمرة المعروفة اللي هي بعد الايه بعد الحج يعني يقول جابر في هذا الحديث وفي صحيح مسلم وكان رسول الله صلى الله عليه وسلم رجلا سهلا
اذا هويت عائشة شيئا تابعها عليه ودي يعني اخلاق الرجل الذي يعرف معنى الرجولة ليه؟ لان المرأة اسيرة وده كلام النبي صلى الله عليه وسلم وقاله في آآ آآ حجة الوداع
قال انهن عوان عندكم. العاني الاسير. المرأة اسيرة في سجن الرجل فكن سجانا ذا مروءة كن سجانا ذا مروءة. المرأة دخلت سجنك مية في المية مش ممكن تاخد افراج الا بورقة الطلاق
ادي الافراج بتاع المرأة عشان تطلع من السجن بتاعك لكن طول ما انت لم تطلقها مسجونة. حتى لو انت رفضت ان انت تطلق ما تعرفش تتزوج واحد غيرك ابدا لحد ما تطلق. فهي مسجونة. فانا ما افهمش يعني يكون واحد سجان
وآآ ماسك المسجون مكتفه وعمال يضرب فيه ويقول له لو راجل قم لي رد علي. طب ما تفك القيد بتاعي الرجل الذي يعرف معنى الرجولة او الرجل الذي يتأسى برسول الله صلى الله عليه وسلم في مثل هذا
ما احنا عارفين يا سيدي ان انت كرجل معك صلاحيات كثيرة وللرجال عليهن درجة الرجال قوامون على النساء عارفين المسألة دي. وعارفين ان الشرع اعطاك صلاحيات. كثيرا ولكم عليهن الا يوطئن فرشكم من تكرهون. حتى لو كان الذي يكره اباه ابوه
يعني تخيل لو فيه اب مجوز بنته على بعد ستميت كيلو وجايب لها زيارة وبتاع واكل وشرب والكلام ده وزوجها يكره هذا الاب ونبه على المرأة وقال لها اذا جاء ابوك لا تفتحي له الباب
ييجي الاب من المسافة دي كلها بالمحمل بقى بالكلام ده ما تقدرش تفتح له شوف شرع ادى للرجل صلاحيات فاحنا عارفين يا سيدي ان انت معك صلاحيات وبتعمل كل حاجة. بس لابد ان تستعمل الاخلاق النبوية
في هذا ورأت ثابت ابن قيس اول مخترعة في الاسلام النبي صلى الله عليه وسلم طالع يصلي الفجر لقاها واقفة على باب البيت قال ما لك؟ قالت لا انا ولا ثابت ابن قيس. انا من سكة وهو من سكة
انا لا اعيب على ثابت شيئا في دينه ولا خلقه لان ثابت ابن قيس ده من اهل الجنة كما في الصحيح ان النبي صلى الله عليه وسلم فقده وكان الرجل رفيع الصوت. يعني لما يوشوشك اللي في اخر القاعة يسمعه. يسمعه بوضوح
يعني الموجة بتاعته الموجة الطويلة ها مش القصيرة اللي على قد ودنك ؟ لأ ده الموجة الطويلة. كان صوته عالي بطبعه كده ، خلقته كده فكان دايما ايه لما يتكلم يرفع صوته في الكلام. فلما نزل قوله تعالى يا ايها الذين امنوا لا ترفعوا اصواتكم فوق صوت النبي
ولا تجهروا له بالقول كجهر بعضكم لبعض ان تحبط اعمالكم وانتم لا تشعرون. قال لك انا حبط عملي وجلس في بيته وتوارى النبي صلى الله عليه وسلم فقده اين ثابت
كان سعد ابن عبادة جارا له. قال يا رسول الله هو جاري ولا اعلم له شكاها لا اعلم انه لا مريض ولا شيء من هذا الكلام طب اعلم لي خبره. راح خبط عليه
خرج اليه ثابت يبكي قال ما لك؟ النبي صلى الله عليه وسلم يسأل عنك قال له انا من اهل النار انا حابط عملي. قال له لم؟ قال اني كنت ارفع صوتي فوق صوت النبي
فجاء سعد بن بدر وقال يا رسول الله انه يقول كذا وكذا قال لا بل هو من اهل الجنة رجل من اهل الجنة. امرأة نفسها تقول انا لا اعيب عليه شيء لا في خلق ولا في ديني. ولكني اكره الكفر في الاسلام
اللي هو كفران العشير اللي هو اكبر بلاء تبتلى به المرأة عندها عمومات يعني افضل من يستعمل صيغ العموم المرأة لما تغضب من زوجها تقول له انا عمري ما شفت معك يوم راحة
ده مش عموم ده كنس ده كنس ده ها عمري ما شفت معك يوم راح اللي النبي صلى الله عليه وسلم قال فيه واذا المرأة غضبت من الرجل تقول له ما رأيت منك خيرا
الليف عمارة الراجل كلمة قط دي قط ولا يوم فتقوم ماسحة جميل وباستيكة على طول تبص لورا تلاقي كله ابيض. وهي ماشية ماشية تمسح ده اكبر اشكال للمرأة بتواجهه انها لما تغضب من الرجل تعمل كده
فدي امرأة دينة خيرة يقول اخشى الكفر في الاسلام ان انا اكفر العشير ادخل النار. ايه اللي يدخلني النار؟ لأ انا اعيش بلا زوج الى ان اموت ولا ادخل النار
فقال ما لك قتلى انا ولا ثابت ابن قيس؟ والقصة معروفة اتردين عليه حديقته والى اخره يعني طبيعة الرجل اللي هو بيستعمل معنى الرجولة ان يكون سهلا مع المرأة طالما المسألة بعيدة عن الحرام والحلال
ما فيش فيه حرام يعني والمسألة مباحة وبامكانك ان تفعل افعل ده كان خلق النبي صلى الله عليه وسلم وده كان خلق الايه؟ الانصار شف عمر بن الخطاب وهو بيتكلم
استخدم كلمة جميلة جدا وهو مش عاجبه الكلام ولا عجبه تصرف الانصار. ولا عاجبه ان الانصار يبقى لين مع امرأته ومش عارف ايه وياخد ويدي معه. لأ ده في رواية البخاري بعض رواية البخاري يعني
هو بيقول فطفقن نساؤنا يأخذن من ادب نساء الانصار طيب من وجهة نظر عمر اللي بيعمله انسان الانصار ادب ولا قلة ادب قلة ادب من وجهة نزر عمر بدليل الكلام الاتي. ولكن لم يستعمل هذا انما استعمل كلمة ايه؟ ادب
عشان برضو واحنا بنستخدم الالفاز بتاعتنا ننزر الى افضل الالفاز بنستخدمها وفي الرواية التانية فطفقن نساؤنا يأخذن من ارض نساء الانصار برة المهملة. الارب اللي هو العقل ليه؟ لان الطبع بيسرق
كل الناس تبص للناس وتتعلم بالزات النساء لما يقعدوا مع بعض يقعدوا يودودوا ومش عارف ايه والكلام دوت وبيعمل في وبيخلف ومش عارف ايه والكلام ده وبعدين شكله اليومين دول بيلعب بديله القرش جرى في ايده ناوي يتجوز علي. تقول لها قصقصي ريش ولا يلوف على غيرك وازا كان له ديل اقطعيه. ها
ايه الوصاة بقى اللي النساء دي ايه بيوصوا بعض فيها والكلام ده فالقرب اللي هو العقل يعني ينقل بقى ايه من عقلها والكلام ده ويقلدوا بعض والكلام ده قال عمر
وصخبت علي امرأة ذات يوم. انا عايزك بس تتأمل في الفاظ عمر ابن الخطاب صخبت علي الصخب ده معناه ايه؟ ضوضاء شديدة جدا فراجعتني ادي الصخب اللي المرأة عملته بس اعتبر عمر ان هذا من الصخب ان مجرد تقول له ما رأيك يا ابا حفص
ان بدل ما نعمل كزا نعمل كزا هو ده الصخب بقى قال فتن في الرواية التانية بقى آآ هي في البخاري اظن قال فتناولت قضيبا فضربتها تمام وقلت لها اتراجعينني؟ من امتى وانت لك كلام معي ولا بتردي علي ولا الكلام ده
اوفي هذا انت يا ابن الخطاب هو انت لسة عايش آآ العيشة بتاع زمان لا الدنيا اتغيرت ها الدنيا اتغيرت. الله! كيف لا اراجعك وازواج النبي! اهي دي بقى القدوة. كل واحد لازم يرجع لمين ؟ لازم يبقى له كبير. يتأسى به
الكبير بقى اللي ما فيش حد بيعرف يراجعه اللي هو السقف يعني وصل للسقف الله! كيف لا اراجع وازواج النبي صلى الله عليه وسلم يهجرنه اليوم حتى الليل انا مرة زمان خالص. يعني وانا شاب
لما قلت هذا الحديث عكست الجملة دي لما عكستها قلبت المعنى وكان وحش جدا وانا الحقيقة دي يمكن للمرة العاشرة بعتزر عن هذا الخطأ. ليه؟ لان الواحد يعني مسلا بيتكلم بقى له يجي تلاتين سنة
هتبص تلاقي مسلا واحد بقى له عشرتلاف عشر تلاف شريط ولا خمستاشر الف شريط ولا بتاع ولا الكلام ده فيقوم بعض الناس يسمع شريط قديم اوي يلاقيني بقول كلمة مسلا غلط
ما يستسبتش الكلمة دي انا قلتها من تلاتين سنة ولا من خمسة وعشرين سنة يقولوا بص امسكه من رقبته. هاته بيقول كزا وكزا وكزا وكزا وكزا ويبتدي يتبع الشريط ويوزعه
بيعمل ايه ويخليه ايه ومسوي ايه والكلام ده انا قايله منين مسلا ورجعت عنه بس هو لم يقع على الشريط اللي انا رجعت فيه ما انت لما انا لي عشر تلاف شريط مسلا. هو انت هتعرف تجيب انا راجعت امتى ولا عملت ايه ولا خليت ايه
فزي ما تقول يعني الخطأ اللي الواحد بيقع فيه وبينتشر لازم يعتزر كل مرة عنه. كل ما تيجي مناسبته لازم يعتزر عنه لاحتمال ان الرجل اللي هو عمال يطير بالشريط ده ازا كان حسنا
النية يعني ويتقي الله ويرجع ويصحح الايه؟ يصحح المعلومة. انا الخطأ اللي هو قاعد فيه قل يهجرنه الليل حتى الصبح وطبعا الخطأ جاي منين جاي من انه بيعارض حديثا صحيحا قال فيه النبي صلى الله عليه وسلم اذا باتت المرأة هاجرة فراش زوجها لعنت
الملائكة حتى تصبح فانا لما اقول يهجرنه الليل حتى الصبح يبقى وقعنا تحت لعنة الملائكة قل لي هم ايه امهات المؤمنين وده طبعا شف اهو يعني شف كلمة اتبدلت كلمة شف عملت ايه
يعني مصيبة يعني لكن الرواية اللي موجودة في في الصحيح يهجرنه اليوم حتى الليل لان ما يقدروش يهجروه بالليل ليه؟ لان فيه لعن للملايكة زي ما انتم سامعين في الحديث يعني
عمر بن الخطاب استعظم هذا وبعدين زي ما بتقول كل واحد بيدور على اللي له يعني ما قالش اوتفعل عائشة ذلك؟ او اتفعل ام سلمة ذلك؟ لا قال اوتفعل حفصة ذلك؟ فلن يسم الا ابنته
انما عائشة والكلام ده انت عارف كل واحد اهم حاجة لايه لابنه تعلق في رقبته اللي هو باب يكون حريصا عليه ويخاف عليه. اللي هو الخوف الفطري الموجود عند الاباء
فطري ومحبة فطرية على الولد انا عايز الابناء الصغار يقدر هذا للاباء لان احنا عندنا ظاهرة العقوق مع انفلات الاخلاق والتقدم العصر والكلام دهوت وكثرة المال وبعدين حتى لو ما عندوش مال بيبص لصاحبه
اللي معه فلوس يعني اب مسكين عامل جاب لابنه في يوم من الايام والولد عامل خناقة مع والده فجاء بيبكي الرجل وابنه معه ايه يا عم الحاج المشكلة بتاعتك قال لي ابني عايز محمول باربع تلاف جنيه
الكلام ده كان من حوالي خمس سنين مش عارفة اربع تلاف جنيه يعني ما يشيلهاش الا وزير من اربع سنين ما كانش يشيل محمول ابو اربع تلاف جنيه الا وزير
له زميل في المدرسة ابوه شغال عندكم الكويت هنا تمام والاباء اللي دايما بيشتغلوا برة يروح شهرين في السنة للبلد عايز يعوض غيابه بالمال عشان الولد لو جه في يوم من الايام انحرف ولا حصل حاجة يقول له انا يا ابني انا قصرت في حقك
مش كنت بتعوز كزا ببعت لك؟ وعوزت كزا بعت لك وقلت لي عايز ساعة جبت لك وعايز عربية جبت لك وعايز بيعوض غيابه بالايه؟ بالفلوس مع انه لا يعوض غياب
الاب شيء ابدا بس الاب عايز تكة علشان يرتكن عليها اذا الولد عاقه يقوم بقى يبتدي يمن عليه بالقصة وانا ما قصرتش في حقك وانا اتغربت ليه اتغربت عشان ابني لك بيت ملك وتلاقي لك شقة تمليك. وصاحبك الفلاني مش لاقي يسكن وصاحبك العلاني ومش عارف يتجوز. وصاحبك الترتاني مش عارف ايه وانت اللي معك شقة
وجوزتك وعملتك ايه ده فحصل بقى قال له انا عايز محمول زي اللي مع صاحبه قال له بكام يا ابني؟ قال له باربع تلاف جنيه. الراجل طبعا سامع الرقم اتخض
لان هو عامل بسيط يعني فالمهم حصل ايه ؟ شكل بين الواد وابنه فقام قايل له ايه ؟ الولد قال له لما انتم مش قادرين تصرفوا علينا بتخلفونا ليه ؟
الاب لما سمع الكلمة كأنه واحد دبحه هو بيقول لي كده بيقول لي كأني اتدبحت ده انا بشتغل ورديتين. اطلع من شغل اروح شغل. وبارجع اخر النهار ضهري بينشر وركبي مش شايلاني
علشان اقدر اصرف على دول. يقول لي مش عارفين تصرفوا علينا وتخلفونا ليه الكلام ده فحتى الانسان اذا ما كانش عنده مال برضه بينظر للناس اللي آآ الاخرين وعايز يقلدهم في في مسألة المال
الاب اي اب في الدنيا عنده خوف فطري محبة فطرية على الولد عشان كده لم يوصي الله تبارك وتعالى الاباء بالابناء في القرآن مطلقا الا في اية واحدة دايما وبالوالدين احسانا. دين
انما الاية التي اوصى الله عز وجل فهي الاباء بالابناء يوصيكم الله في اولادكم للذكر مثل حظ الانثيين بس انما الوصاة ما تكونش الواحد حريص اصلا. ده انا باحب ابني الفاسد
غصب عني بحبه غصب عني بحبه عشان كده ربنا سبحانه وتعالى امر الابناء هم اللي يبروا الاباء لان محبة الولد للوالد تكلف وتصنع ولزلك ممكن الولد يقتل اباه علشان يورس
لكن الاب لا يمكن. يبقى الابن مريض مرض مزمن. مرض عضال كلمة الطب في العالم كله في كل قاراته قالوا له ريح نفسك الولد لا امل فيه تلاقي الاب ابدا. يقول لك لا
الاعمار بيد الله والشفاء من عند الله انا منتظر معجزة ان ربنا يشفي لي الولد ده ويسر ويخلص الفلوس ويستلف من خلق الله. ويصرف على الولد برضو وكل الاطباء يقولوا له ما فيش فايدة. برضو بيصرف
استلف من الناس وباع الحديدة اللي كان اللي كانت عنده اه بقى على الحديدة وقام بايع الحديدة كمان يبقى لم يعد معه مال وصار مدينا وفي الاخر يموت الولد ما يندمش ابدا ولا يقول يا ريتني سمعت كلام الاطباء
ما قالوا لي هيموت كنت وفرت فلوسي وبدل ما انا مدين الاب ما يقولش كده يضع ابنه في التراب وهو يبكي عليه ولا يندم اطلاقا انه فعل هذا مع الولد
لو عجزت الصورة وخلي الاب هو اللي مريض. بمرض عضال والاب غني وكل حاجة والولد بيرعى في مال ابيه بس الولد لازم هو اللي ياخد ابوه ويوديه لدكاترة ويسافر به هنا وهنا وهنا وهنا وهنا وهنا ومش عارف ايه والكلام ده
حياته كلها سفر مع ابيه من دكتور لدكتور ومن قارة لقارة والكلام ده واحد صاحبه يقابله يقول له ايه اخبار ابوك؟ يقول له ربنا يريحه ربنا يريحني. يريح مين يا ابني
يريحه وهو يقصد ربنا يريحني انا منه عمال الف به القارات كلها. طب انت بتلف على حسابك ولا بتنفق من جيبك ؟ ده فلوس ابوك. انت ايه اللي انت بتعمله يعني؟
طب ازا كانت كلمة بكلمة قل ربنا يشفيه يا اخي مسلا بدل ما تقول ربنا يريحه يعني ياخده يعني ها قل ربنا يشفيه. اهي كلمة بكلمة هو ده الفرق عشان كده ربنا سبحانه وتعالى قال واخفض
لهما جناح الذل من الرحمة. وقل رب ارحمهما كما ربياني صغيرا لو الاب سابك وانت ابن سنتين سبك كده اهو تعرف تروح مطبخ ولا تفتح تلاجة ولا تفتح ولا تشرب ولا تعمل كنت مت في مكانك
ولما تتأمل الاية الجميلة دي واخفض لهما جناح الذل آآ الطائر لما يحب يرتفع لفوق بيعمل ايه مش بيضربوا بجناحيه بكل قوة اذا اراد ان يرتفع طب اذا اراد ان ينزل
يعمل ايه مش بيسبب جناحه ازا ثبت الجناح يبقى بينزل ازا حب يطلع لازم يضرب جناحيه بكل قوة عشان يطلع الصورة دي استحضرها وانت بتقرأ الاية واخفض لهما اخفض انزل
لهما جناح الذل من الرحمة لو انت حاطط مسلا والدك على جناحك وعايز تطلع لفوق والدك مصيره ايه هينزل على الدور رقبته ما انت ما انت جناحك بيعمل كده اهو. مش كده؟ حتنفضه في الارض
لو انت عايز تطلع لكن لو انت عايز تنزل ومسبت جناحك ووالدك على جناح ووالدتك على جناح ما فيش حد منهم اللي هيقع ولا اهتز ولا يضطرب ولا يحصل له حاجة
بخفض الجناح اللي هو معناه الايه ؟ معناه التواضع والنزول زي الطاء ما بيسبت جناحه كده وايه يبقى ناوي ايه ناوي ينزل انا عايز اقول ودي يعني استطرادة يعني وجدت لها مسلكا فقلت انبه عليها ليه لان آآ العقوبة
بدأ يظهر وبدأ الاباء كثير من الاباء يشتكين يشتكون من ابنائهم. وطبعا والاباء عليهم كفل من الموضوع بلا شك يعني. مش الولد طالع عاق كده مية في المية منه. لأ الاب برضو له في المسألة دي
هو طبيعة الطبع بيسرق الطبع بيسرق زي ما قلت لكم الولد اللي عايز محمول ده بص لصاحبه حتى لو من ليس معه مال. فعمر الخطاب يقول فطفقن نساؤنا يأخذن من ارى
نساء الانصار يسرقوا من طبعهم ويقلدوهم فلما آآ عمر بن الخطاب ضرب امرأته لانها راجعته قامت قايلة له الكلمة دي وقال خابت حفصة وخسرت. قامت رايح قام رايح منين؟ لمين؟ لبنته. اللي هي تهمه بقى
حتى ان في بعض الطرق دخل عمر على عائشة وقال له ابلغ بكن ان تغضبن رسول الله؟ قالت يا ابن الخطاب ما لك بي؟ عليك بعيبتك. رح لبنتك ما لكش دعوة بي. انا لي اب
هو بقى اللي يكلمني يعاتبني الكبدة انت لا علاقة لك به طريق من طرق هذا الحديث يعني اول ما سمع الكلام ده قال ففزعت. جمع ثيابه ونزل الحفصة وقال اي بنيتي اتغاضب احداكن رسول الله صلى الله عليه وسلم وتهجره اليوم حتى الليل
قالت نعم طب النبي صلى الله عليه وسلم يهجر حد ممكن يهجره ده النبي صلى الله عليه وسلم شهد لا شوك فيه ما فيش حد يعرف ياخد عليه حاجة اطلاقا. افضل زوج عرفته الدنيا
النبي عليه الصلاة والسلام اللي يزعل منه ده يبقى هو اللي غلطان. مية في المية. هو اللي غلطان ازاي يحصل حاجة زي كده مع رقته صلى الله عليه وسلم وحسن خلقه
عليه الصلاة والسلام. حتى لما تزوج ام سلمة آآ ام سلمة كان لها بنت كده كل ما النبي صلى الله عليه وسلم يدخل تقوم واخداها في حجرها. علشان النبي ما يقربش منها
ايه ده النبي صلى الله عليه وسلم ايه اسمها كان اسمها زينب اول ما يدخل يلاقي ام سلمة واخدة البت في حجرها فيوم ايه يداعب لونت واول ما يدخل اين زناب؟
اين ذهبت زناب كده يعني. فعمار ابن ياسر اخوها من الرضاعة لأ الموضوع زاد عن حده فقام داخل لقى ام سلمة واخدة البنت في حجرها فقام خاطفها منها خاطف البنت منها
وخرج بحيس النبي صلى الله عليه وسلم يدخل باهله فلما النبي صلى الله عليه وسلم دخل فرمي يجد البنت جعل يسأل عن اين زناب اين ذهبت زناب؟ الله! يعني شف يعني شف حتى الاخلاق
مش ان هو حتى لم يسأل عنها والكلام ده ابدا ولما كان واحد يناديه يقول له يا لبيك لما كان يحب يرد على حد يقول له يا ابن ادم مين اللي ممكن يغضب من النبي صلى الله عليه وسلم او يجد في شمائله شيئا يغضبه
عمر بن الخطاب قال اي بنيتي اتفعل احدكن كذا وكذا؟ اه وقال لها وما يؤمنك ان يغضب الله لغضب رسوله فتهلكي لا تسألي النبي صلى الله عليه وسلم شيئا ولا تستكثريه. وسليني ما بدا لك
الجملة دي فقط هي اللي البخاري اخذها وبوب الباب عليها دون سائر الحديث لان البخاري روى هذا الحديث في كتاب النكاح وبوب عليه قائلا باب موعظة الرجل ابنته لحال زوجها
ما فيش في الحديث ابدا جملة توافق الترجمة الا الكلمة دي قال لها لا تسألي النبي صلى الله عليه وسلم شيئا ولا تستكثريه وسليمي ما بدا لك. ده كلام احنا بنوجهه ايه؟ لكل رجل زوج ابنته
يكون دايما مع البنت عارف يعرف حال زوج ابنته من القلة من الكثرة. آآ محتاج مش محتاج بتاع الكلام دوت. ممكن يساعده عن طريق يعطي ابنته دائما المال وهي كمان تصرف في البيت وبتاع والكلام ده. وحتى لا ترهق زوجها
في يوم من الايام جاء الانصاري من النوبة بتاعته عشاء وطرق الباب طرقا شديدا الطرق بتاع زوار الفجر ها زوار الفجر انتم بتضحكوا ليه؟ انتم حصل لكم حاجة؟ ها؟ ولا حد خبط عليكم
ها ما فيش حد خبط علينا الطرق الشديد على الباب والكلام ده قال اين عمر اثم هو هو موجود ولا خارج وفي الرواية التانية انا نائم هو فخرج اليه عمر مسرعا
قال ما لك؟ اجاء غسان غسان ده كان آآ ملك الروم وبتاع وكانوا بيهددوا الرسول عليه الصلاة والسلام والنبي صلى الله عليه وسلم كان مجهز نفسه بحيس انه يزهب الى آآ ملك
غسان اذا حاول ان هو يعمل هجوم ولا حاجة ولذلك قال وكانت غسان تنعل الخيل لغزونا. تنعل الخيل يعني الرجل لما يلبس النعل بتاعه يبقى ناوي يمشي فمعنى تنعل الخيل يعني بيجهزوا الخيل كانه لبسوا الخيل نعل يعني عشان خاطر ينطلقوا بها وايه يغزو ايه الرسول عليه الصلاة والسلام
قال له اجاء غسان؟ قال له لا غسان ايه وبتاع ايه لا بل ما هو اهون اهون شف الكلام. اهون من ذلك واعظم طلق النبي نساءه. تخيل! ده شعور الصحابة بقى
يعتبروا ان النبي صلى الله عليه وسلم لما يطلق نساءه ويتكدر خاطره عليه الصلاة والسلام ده اعظم عندهم من ان يستولي غسان على المدينة الجيل اللي اللي زي ده ممكن يتهزم
ممكن حد يعرف يبص له بطرف عين لا والله تعرف لو احنا جيل نحب نبينا كما كان الصحابة يفعلون لغزونا العالم نحن امة فيها جينات العزمة عايز يعرف يرجع للتاريخ
نرجع لتاريخنا يشوف من نحن حالة الضعف اللي الامة تعيش فيها حالة مؤقتة وهي نوع من العقوبة ليه؟ لاننا تخلينا عن ثوابتنا ثوابتنا نرجع للقرآن ونرجع الى النبي صلى الله عليه وسلم فنقتفي اثره
اذا رفع قدمه وضعنا قدمنا زي البخاري ما شاف الرؤية كده رأى انه في المنام يمشي خلف النبي صلى الله عليه وسلم وكلما رفع قدمه وضع البخاري قدمه مكان قدم النبي. عليه الصلاة والسلام
فسأل معبرا عن هذه الرؤيا فقال له انت تقتفي اثره وانا مش عايز اقول لك جرب لان كلمة جرب دي كلمة لا يجوز ان تقال. مش هاقول لك جرب النبي جرب كلام النبي. لا يجوز ان تقال
لكن خذ شريحة من من احاديث عليه الصلاة والسلام وليكن في صلب موضعنا اليوم خذ كيف كان يتعامل مع النساء. مع مع زوجاته عايزك تطبق بالزبط اللي في الحج وشف النتيجة
انا مش باقول لك كده عشان تعمل اختبار. لأ لو جبت لو النتيجة جت عكس يبقى انت غلطان. ما عرفتش تطبق صح لكن اذا نفذت لابد ان تجد النتيجة انا متزوج باربع من النسوة
ها انا لا قلت حاجة ولا عملت حاجة وانا عايز اطلع من الكويت سليم. ها عايز اروح الاهلي يعني طيب النساء عادة لما يكون الرجل متزوج باكثر من امرأة ممكن يحصل مشاكل
نزام بقى الضرائب والبتاع ده والكلام دوت الحمد لله رب العالمين. انا في بيتي اللي ييجي يدخل البيت عندي وما يعرفش ان انا متزوج باربع من النسوة لا يصدق ان دول ضرائر
ممكن يقول ناس ساكنين مع بعض جيران في العمارة اخوات شقيقات انا استعملت كل ما قرأته في السنة معهن والله وبالله وانا ما احلف عادة في حياتي كلها ما فعلت شيئا قرأته في الحديث بحذافيره الا وجدته كما هو
وانا مستقر الحمد لله جدا مع نسائي ومشتاقن اي مشاكل. ليه؟ لان الرجل الضحية الاولى في التعدد هو الرجل مش المرأة الاولى ولد تاني الضحية الرجل ليه؟ لانه لابد ان يجلس على كرسي الاعتراف كل ليلة
ها ويحاسب بالساعة انت امبارح رحت قبل العشاء بنص ساعة جاي لي بعد العشاء ليه ؟ انا لي ساعة عندك ها شف يبلغ المسائل بحاجة زي كده يعني انت آآ ممكن لو ما انتاش واعي اوي والكلام ده وعلى نياتك وبتتكلم اي كلام. لأ هي قرون الاستشعار بتاعتها
مستيقظة اربعة وعشرين ساعة القط الكلام وتجيب بعضه لبعضه. وممكن تقول كلمة من شهر وبعد شهرين تقول كلمة عكس الكلمة دي تجيبهم لك لبعض ها ما تقوليش بقى لا اليوتيوب ولا الفيسبوك ولا الكلام ده. ها تحط دي جنب دي وواحد قال لك لأ وبعدين قال اه في فتوى
لا هي ما شاء الله عليها في المسائل دي عندها قرون استشعار تمام وتجيب لك دي وتقول لك دي والسنة اللي فاتت مش فاكر عملت كزا والسنة وانت يا ناس اصلا ناسي فطرت ايه
خد بالك فيوم يبقى على نياته مسلا يقول والله الحقيقة انا كنت آآ آآ انت اتأخرت ليه ؟ يقول والله اصلها كانت آآ عندها مغص ورحت الانتباه للدكتور وبعدين آآ حبت تشرب مانجة حولني على محل عصير ساقيتها مانجة ومش عارف ايه وكده
تقول له آآ هو انت ليه وديتها؟ هو انا مش كان عندي مغص السنة اللي فاتت واتصلت به وقلت لي خلي اخوك يوديك ها؟ اشمعنى هي ودتها واخويا اللي وداني
وبعدين انت مش فاكر لما كنا رايحين المشوار الفلاني وقلت لك انا عطشانة جبت لي مية معدنية وما ساقتنيش مانجة ها الدنيا ماشية كده بقى والكلام ده انا عرفته بقى من ايه من كتر مشاكل اللي بترد علي من التعدد وبتاع والكلام ده ويا شيخ وبيعمل في كزا وبيخلي كزا ومش عارف ايه والكلام ده فانا كمان ايه عندي
استشعار فبقى ايه برضه بلم الكلام على بعضه وباحاول اه برضه ان انا ايه استفيد منه. اللهم اجعل لنا عبرة ولا تجعلنا عبرة. ها فهو لا يمكن ابدا ان تنفذ كلاما للنبي صلى الله عليه وسلم الا وتجد السعادة في ركابك
مشكلتنا احنا رجالا ونساء نقرأ ونفعل كما قال الفضيل بن عياض لتلاميذه انتم عارفين بقى الفضيل ده كان اية في الزهد واية في الورع الى اخره. بس قبل ما يبقى كده كان اية في العلم
وبعدين لقى خد من العلم ما يكفيه قال لك اتفرغ للعمل بما علمت فكان التلامزة يجو له علشان يحدثهم. يعمل مجلس تحديث زي بقية العلماء. يقول حدثنا فلان عن فلان عن فلان ان النبي صلى الله عليه وسلم قال كذا. وحدثنا فلان عن
هم يكتبوا وراه فجاء له طلبة الحديث يوما قالوا له يا ابا علي حدثنا قال انتم مفتونون وهل عملتم بكل ما علمتم عشان تيجي تستزيد كل شوية عايز اسناد عالي. اعلى درجة. وعايز اسناد غريب ومش عارف عايز اسناد ايه. يعني هل عملتم بكل ما
علمتم حدثني الاعمش انه قال برضو لم يخل المسألة من فائدة. ما هو جايين يقولوا حدثنا اما حدثه. اهو حدثني الاعمش قال اذا اخذت اللقمة فرميت بها خلف ظهرك فقل لي متى تشبع
كل ما تاخد اللقمة مش تروح لبقك لأ ترميها ورا ضهرك. هتفضل جعان على طول. عايز يقول له قل لي متى تعمل؟ انت عمال تلم في العلم طول عمرك وتروح لي هنا وتركب لي بلاد تروح بلاد تركب الافيال. وتبيع الدار وتبيع الحمار وتبيع البتاع عشان تروح تطلب لي اسانيد غريبة من اخر بلاد الدنيا والكلام ده
انا عايز افهم بقى اللي انت جمعته ده كله ومليت بدفاتركك هتعمل به متى؟ قل لي. اما تموت هتبتدي تعمل يعني فهو ايه قال لهم كده فانا باقول لاخواني اكثر المشاكل اللي في البيوت سببها
اننا لم نقتف اثر النبي صلى الله عليه وسلم في حياته مع امرأته. ولم نقتف اثر النساء يعني اداء انا ده بقول لكم كلام النبي صلى الله عليه وسلم كيف كان يتعامل. انا عايز اقول للنساء كيف يتعاملن مع ازواجهن
آآ الحديث المشهور الذي تعرفونه ان شاء الله وفي الصحيحين ايضا من حديث عائشة رضي الله عنها قالت كان اصحاب النبي صلى الله عليه وسلم يتحرون بهداياهم ليلة عائشة عارفين النبي صلى الله عليه وسلم بيحب عائشة حبيب حبيبي
اللي عايز يتقرب الى النبي صلى الله عليه وسلم فيقوم ييجي يستنى الليلة بتاعة عشا ويحط الايه الهدية بتاعته. حتى صار عند عائشة هدايا كثيرة ازواج النبي صلى الله عليه وسلم عارفين الموضوع
عايزين برضو ايه يصيبهن من الخير ما اصابت عائشة اول ما كلمه كلمه ام سلمة كما في رواية البخاري ليه يكلموا ام سلمة؟ بالزات دونا عن بئر بقية ازواج النبي صلى الله عليه وسلم
لانكم تعلمون ان النبي صلى الله عليه وسلم لما ذهب ليخطب ام سلمة قالت له لا استطيع ان اتزوج. قال لها ليه قالت اني مصبية عندي صبيان وكبيرة في السن
وامرأة غيراء ما استحملش يكون علي درة قال اما قولك كبيرة فانا اكبر منك واما قولك اني مصبية فصبيانك الى الله ورسوله واما قولك انا غير فسأدعو الله ان يذهبها عنك
يبقى ام سلمة بتغار ولا ما بتغارش لا تغار بقى خلاص ما هو النبي صلى الله عليه وسلم دعا لها خلاص لا تغار. عشان كده قام مكلمين مين مكلمين ام سلمة لا تغار
وفي مسند الامام احمد ان عروة بن الزبير سمع عائشة رضي الله عنها تقول كان النبي صلى الله عليه وسلم يقبلني وهو صائم فقام واخد الكلام ده ورايح لمين ؟ لام سلمة
فقال لها الم تر الى عائشة تحدثني انه ان النبي صلى الله عليه وسلم كان يقبلها وهو صائم فقالت لعله كان لا يتمالكها حبا اما اياي فلا يبقى واضح اهو لما بدأوا يكلموا ام سلمة عشان ام سلمة لا تغار لان لما يكون واحدة بتغير من واحدة
توصيها بايه ؟ تقول لنا بقى تقول لها مسلا ايه خليها توزع علينا بتاع تقول لها ايه يا اختي اللي انت لما مكوش على الدنيا كلها كده ما توزع علينا حاجة
ها ما الكلام هيبقى بالنزام ده بقى. وواحدة غيرانة من واحدة. فحتتكلم ازاي يعني؟ لازم هتتكلم بنبر التحدي بتاع الكلام ده. لكن ام سلمة عوفيت من داء الايه؟ من داء الغيرة. فبالتالي الكلام هيكون ايه؟ هيكون مع النبي صلى الله عليه وسلم هادي بنبرة هادئة
النبي صلى الله عليه وسلم كان بيلف على نسائه. جه دور ام سلمة قامت مكلمة ان نساءك يسألنك العدل ابنة ابي قحافة في عائشة يعني ويقلن قل لاصحابك ضعوا هداياكم حيث تكونوا من نسائه
يعني عايزين النبي صلى الله عليه وسلم ايه اول يوم يقول للصحابة آآ يا جماعة اللي عايز يجيب لي هدية ها آآ في اي مكان انا اكون في اي بيت يجيب لي الهدية
طب النبي يقول الكلمة دي هو التعريض بطلب الهدية من صفة اهل المروءة اصلا يعني انا مسلا اقول لك ايه ؟ والله يا اخي الكريم آآ آآ انت في الكويت وجاي لي مصر
طيب والله انتم عندكم آآ محاميل جديدة ولابتوبات جديدة كده يا ريت والله تبقى تجيب لي كبشة هات لي درزم انت جاي. ها. واخد بالك ازاي ؟ اوعى تدخل بايدك فارغة احسن كده انا كده هازعل منك. الله هو ايه
ما فيش حد يعرض لطالب الهدية ابدا يعني فمعنى النبي صلى الله عليه وسلم يقول بقى ايه هاتوا الهدية في اي حتة انا موجود في اي حتة كانه بيعبد بيعرض بطالب الهدية وهذا ليس بالفعل اهل المروءة فضلا عن رسول الله صلى الله عليه وسلم
اللي هو يعني اسماء النبي عليه الصلاة والسلام سكت ولم يرد عليها صباح الصبح ها ايه الاخبار؟ قالت سكن وقلنا لها طيب استنى بقى لما يلف وييجي عليك تاني فتحيه في الايه؟ في الموضوع
النبي صلى الله عليه وسلم على ازواجه رجال ام سلمة قامت بفتحاه في الموضوع برضو سكت ما تكلمش ايه الاخبار ما تكلمش برضه لما يلف عليك برضه ايه قولي له. الموضوع لف النبي صلى الله عليه وسلم وجاء على ايه؟ ام سلمة
امد قايل له قال لها ايه المرة دي ؟ قال يا ام سلمة لا تؤذيني في عائشة فوالله ما نزل الوحي في لحاف امرأة غيرها شف التفاضيل جاي منين اهو ما نزل الوحي في لحاف امرأة غيرها
ام سلمة قالت اعوذ بالله يا رسول الله من اذاك لما بقى ايه الصبح بقى ايه الاخبار؟ قالت لا اعوذ بالله من اذى رسول الله خلاص ام سلمة مش هتجيبي نتيجة يبقى نكلم مين
اللي هي بقى ما يتردلهاش كلمة اللي هي البضعة الحبيبة للنبي عليه الصلاة والسلام اللي هي فاطمة رضي الله عنها عائشة بتقول والنبي صلى الله عليه وسلم جالس والنبي صلى الله عليه وسلم في لحافي. دخلت فاطمة والنبي صلى الله عليه وسلم في لحافي
وكانت لا تخطئ مشيتها مشية النبي نفس طريقتها في المشي وتهز ايديها بنفس طريقته بالضبط رضوان الله عليها وعلى ابيها الصلاة والسلام فلما رآها قال اهلا بابنتي جلست فاطمة على طرف السرير
قالت والنبي صلى الله عليه وسلم في لحافي. ما غيروش الوضع بتاعهم يعني قالت يا رسول الله ان ازواجك يسألنك العدل في ابنة ابي قحافة يا عائشة فقال اي بنيتي
اتحبينني قالت اجل فقال لها فاحبي هذه خلاص اول ما خرجت ها ايه الاخبار؟ قالت والله لا اراجعه فيها ابدا مبارد مكلفين مين؟ زينب بنت جحش بقى ما هو جابوا بقى ايه؟ الاعلى بقى. ما هو زينب هي التي كانت تسامي عائشة وتساويها في المنزل
وعائشة التي اعترفت بذلك قالت فارسلوا زينب وهي التي كانت تساميني لازواج النبي صلى الله عليه وسلم قالت زوجكن اهاليكن وزوجني ربي من فقر سبع سماوات فكان زينب كان لها ادلال على النبي عليه الصلاة والسلام
برضو جاءت زينب النبي صلى الله عليه وسلم في لحاف عائشة فقالت يا رسول الله ان زوجاتك سلناك العدل في ابنة ابي قحافة. قالت عائشة واضجعت في الكلام. يعني اتكلمت بكلام ايه؟ في
يعني شديد شوية الشاهد بقى اللي خلاني اجيب الحديس ده وده وصية للنساء قالت عائشة فنظرت الى وجه النبي صلى الله عليه وسلم هل يكره ان انتصر هيزعل لو انا رديت عليها لانها اتكلمت في حقها بكلام ناشف
الاول قبل ما تتكلم بصت لوشه يغضب واللي مش هيغضب يبقى فهمنا من هذا ان عائشة رضي الله عنها كانت تعرف مفاتيح النبي عليه الصلاة والسلام لما بيغضب بيبقى شكله ايه
لما بيرضى بيبقى شكله ايه كذلك المرأة الذكية اول ما تتزوج وانا باوصي البنات اللي هم لم يتزوجن اهم حاجة علشان استقرار الحياة الزوجية ان تبحثي عن مفاتيح زوجك ما لقيتلوش مفتاح
اعملي له طفاشة انت عارف الطفشة دي اللي بتفتح كل الاقفال يعني ما فيش قفل يستعصي على طفاش خالص. اخترعي بقى طفاش افتحيه بقى باي وسيلة. لكن لابد ان تنزري ابتداء
مفاتيحه وبعدين خليكي زكية استنبطي جيتي لقيتيه مسلا بص كده وقام عامل كده خلاص لاول ما كمش وشه كده يبقى اكيد فيه حاجة ما عجبتوش بتبص في البيت ما انتيش شايفة حاجة
لو قدرتي تلقطيها بذكائك كده القطيها وما تعمليهاش تاني واعرفي ان دي بتضايقه وما تعمليهاش والرجل يحب المرأة الذكية مش عارفة هو كشر ليه ولا اتكرمش وشه ليه ؟ قولوا له في حاجة زعلتك كلها. البتاعة دي مش عجباني
خلاص يبقى ما تتحطش تاني كوني له امة يكن لك عبدا واي المرأة عندها امكانات هائلة امكانات خرافية تقدر تلعب اجدع راجل في الدنيا لعبوا على الشناكل انا اقول هذا الكلام بحق
المرأة عندها امكانات رهيبة وعندها صلاحيات لا اخر لها وما فيش راجل ياخد في ايدها غلوة بس تستعمل اقوى ما عندها وتستغرب يا اخي على اقوى ما عندها هو شدة ضعفها
تخيل اقوى ما عندها هو شدة ضعفها كل ما تضعف تغلب وده مش كلامي ده كلام النبي عليه الصلاة والسلام قال يا معشر النساء ما رأيت اذهب للب الرجل الحازم
منكن ايه معنى الحازم دي الذي يغلب ولا يغلب امال حازم ازاي هي بقى يجيبوا لمس كتاف من نفخة مش محتاجة تدخل معه مصارعة تنفخه بس يقع عشان كده انا قرأت زمان ان الرومان
لم يكونوا يولون الرجل الملك الا اذا زوجوه فاذا استطاع ان يروض المرأة ملكوه الملك يبقى آآ بيفهم طب اللي متجوز اربعة ده مش ممكن يحكم العالم؟ ها؟ اشوف اشوف انا مظلوم ازاي
ليه؟ لان المرأة زي ما قلت لكم لها دهاء وعندها صلاحيات ولها طرق في اللعب كثيرة مش اربعة اتنين اربعة وتلاتة خمسة ستة والكلام الفارغ ده. لأ لها طرق كثيرة وده مش كلامي برضه ده كلام النبي عليه الصلاة والسلام
قال ان المرأة لا تستقيم لك على طريقة يبقى ممكن تبقى مرة دفاع مرة هجوم مرة وسط ها لها كثير. انت بقى ما انتش فاضي وراك شركات ووراك مش عارف ايه ووراك بتاع والكلام ده. ما انتاش فاضلها بقى
ها عشان تعرف بتلف ازاي وتعمل ازاي والكلام ده الرجل الحازم الذي يغلب ولا يرد. هي بتغلبه بقى يعني الرجل الحازم ازا اطلع برة الدنيا واقفة على رجل وازا هو دخل جوة البيت مراته توقفه على رجل. يبقى من الذي يحكم العالم
المرء هي التي تحكم الان يبقى قوتها في شدة ضعفها. لكن لما تقف قدام الراجل وعايزة تعمل رجل يكسرها على طول ده نوع من الغباء اللي بتقع فيه النساء كانوا هيتطلقوا. جولي
ايه يا جماعة الموضوع قالت والله انا آآ رحنا نختار عفش البيت موبيليا هو كلاسيك عايز عفش بني وانا ما بحبش البني انا عايز آآ حاجة كده يعني. عايزة مسلا ايه رز
بتقول لي يعني عايزة السيمون اول مرة كنت اسمع لون السيمون ده في حياتي منها يعني. وانا وانا لحد دلوقتي ما اعرفش السيمون لونه ايه ها لكن اللي اعرفه سيمون دي بوفوار. بس. ها بتاعة فرنسا دي الولية اياها دي. لكن سيمون انا لحد النهاردة
يعني في الالوان شكله ايه يعني؟ وانا اللي قاعدة في البيت والعفش في وشي ليل نهار فمش ممكن يضلم لي البيت يقفله لي يجي لي كل بني بني بني. طب هو في الشغل طول النهار وبيجي يدوب ياكل اللقمة وينام وشخير ويسمع سابع جار. انا
اللي قاعدة في البيت طول النهار. بقى عدى على الانتريه وبادخل المطبخ وادخل اوضة النوم واوضة العيال ومش عارف ايه الكلام ده. فلازم يجيب لي عفش يريح آآ نزري قلت له يا اخي عندها حق
طب ليه ما تريحهاش قال انا كمان الالوان اللي بتاعة اليومين دول كده مش عجباني ايه اللي عايزة لي احمر وعايزة لي مش عارف ايه والكلام ده وبتاع في ساعات ما تقدرش تكلم الاتنين مع بعض. لازم تدي لكل واحد كلمة في ودنه لانك هتفسدهم الاتنين
ما تقدرش تقرع الرجل قدام المرأة ولا تغلط المرأة قدام الرجل. طب يا جماعة الخير انا الان مش فاضي المهم ممكن تديني تليفوناتكم اه خدي التليفون اعمل مكالمة بقى جت مكالمتي للست
مش للراجل قلت لها بصي يا بنتي لو عايزة تجيبي العفش اللي انت عايزاه سيبي له الاختيار ازكي اختياره دخلت الموبيليا ده انتم هتلفوا لما تدوخوا لحد ما تلاقوا اللي انتم عايزينه. يعني هتمروا على ميت محل موبيل
وبعدين من كتر الموبيليا والالوان والاشكال انت بتنسى اللي فات ما بتفتكرش وانت يعني مخك دفتر كل ما تيجي اوضة توم تقول لا زيها لي في في الهارد ها لأ بتنسى على طول الالوان بتكنس بعضها لانك انت هتتفرج على الوان كتير جدا وبلاد كتيرة جدا وبتاع
جيت انت انتم الاتنين عشان تختاروا اه بيقول لك ايه اللون ده جميل. تقولوا له جميل تسلم عينيك بس يلا نعمل ايه ؟ نمشي شوية خلاص اللون ده هو نسيب
طب وانت وانت تقولي لي طب ايه رأيك في اللون ده ؟ لأ مش عاجبني. انا برضو مش عاجبني برضو. ها وتفضلوا ماشيين. ايه رأيك في اللون ده ؟ هو يقول ايه
ايه رأيك في اللون ده ؟ تقول له جميل ما شاء الله. ده حتى شف شف القعدة بتاعته لزيزة وكويسة ومش عارف ايه والكلام ده. ها يلا نمشي هتفضلوا ماشيين لحد ما تجيب اللون اللي انت عايزاه
ايه رأيك في اللون ده ؟ يقول لك يعني خلاص النمر يعني. وافضلوا ماشيين. ها وهندخل في اللون ده وندخل في الكلام ده وفي الاخر هتجيبي اللي انت عايزاه بس برضاه
لكن لما تقولوا له انت كلاسيك وزوقك مجليط ومش عارف ايه والكلام دوت مين اللي يقبل هزا الكلام يعني انت تستطيعي انك انت تاخدي اللي انت عايزاه بايه اللي انت عايزاه بس ما تكنسيش ذوق الرجل
يبقى لما عائشة بتقول نظرت اليها ليكره ان انتصر يبقى عرفت مفاتيح النبي صلى الله عليه وسلم متى يغضب ومتى لا يغضب. متى يرضى ان ان ترد عليها ولا متى لا يرضى؟ قال فلما نظرت الى وجهه فوجدته فوجدته انه لا يغضب ان انتصر
قمت لها فافحمتها فتبسم النبي صلى الله عليه وسلم وقال انها ابنة ابي بكر خلاص؟ يعني ازا انا عايز اقول لو انا كزوج وامرأتي كامرأة كل واحد فينا كان له اسوة انتن لكن اسوة
في النبي صلى الله عليه وسلم ثم في زوجاته صلى الله عليه وسلم ونحن كرجال لنا اسوة فيه صلى الله عليه وسلم يبقى نفك الاشتباك الحاصل في البيوت اللي منكد علينا عيشتنا. كل حياتنا جميلة ورغد وليس عندنا اي شيء يعكر الحياة سوى ان كل انسان لا يبحث في مفاتنه
الكلام كلام طويل وآآ انا يعني ساتممه غدا ان شاء الله سبحانه وتعالى اتمم بخير فوائده في هذا الحديث وارجو من الله سبحانه وتعالى ان تكون يعني القلوب مفتوحة لان لتقبل ما اقوله عن الله وعن رسوله صلى الله عليه وسلم
اقول قولي هذا واستغفر الله العظيم لي ولكم